open-index/open-wikipedia-markdown huggingface dataset:
Thor (filme)

***Thor*** é un filme estadounidense baseado no personaxe de banda deseñada Thor dirixido por Kenneth Branagh e protagonizado por Chris Hemsworth, Natalie Portman, Tom Hiddleston, Anthony Hopkins e Stellan Skarsgård. O filme conta a historia de Thor, un deus exiliado do seu fogar en Asgard á Terra.

## Sinopse 
Thor é un arrogante e cobizoso guerreiro cuxos actos imprudentes reavivan unha antiga guerra. Por ese motivo, o seu pai Odín castígao desterrándoo á Terra para que viva entre os homes e aprenda así o verdadeiro sentido da humildade. Cando o malvado máis perigoso do seu mundo envía á Terra as forzas máis escuras de Asgard, Thor decatarase do que realmente fai falla para ser un heroe.

## Personaxes 
miniatura|dereita|Hemsworth na promoción do filme en Londres, 2011.
* Chris Hemsworth como Thor, o deus do trono segundo a mitoloxía nórdica.
* Natalie Portman como Jane Foster, unha científica e a muller da que se namora Thor.
* Tom Hiddleston como Loki, o irmán adoptivo de Thor e o seu inimigo, baseado na deidade nordica Loki.
* Anthony Hopkins como Odin, o señor de Asgard, pai de Thor e Loki, baseado no deus mitolóxico Odín
* Stellan Skarsgård como Erik Selvig, un científico que atopa a Thor en Novo México
* Kat Dennings como Darcy Lewis
* Idris Elba como Heimdall, personaxe dos cómics baseado no deus nórdico Heimdall.
* Colm Feore como Laufey, rei dos xigantes e pai biolóxico de Loki, baseado no deus mitolóxico Laufey
* Ray Stevenson como Volstagg
* Tadanobu Asano como Hogun
* Joshua Dallas como Fandral
* Jaimie Alexander como Sif
* Rene Russo como Frigg

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web oficial
Zoë Kravitz

**Zoë Isabella Kravitz**, nada nos Ánxeles (California) o 1 de decembro de 1988, é unha actriz, cantante e modelo estadounidense.

## Traxectoria 
É a filla do músico Lenny Kravitz e a actriz Lisa Bonet. Fixo aparicións en filmes como *A estraña que hai en ti* (2007) con Jodie Foster, e *Sen reservas* (2007) con Catherine Zeta-Jones. Tamén interpreta a Pearl na cuarta tempada da serie de televisión *Californication*, e apareceu como Angel Salvadore no filme *X-Men: First Class*.

## Filmografía 
[miniatura|[Jesse McCartney, Kravitz, Bryan Goluboff e Ezra Miller na estrea de *Beware the Gonzo* no 2010.]]

## Véxase tamén
A Abelleira, San Pedro de Benquerencia, Barreiros

**A Abelleira** é un lugar da parroquia de San Pedro de Benquerencia no concello lugués de Barreiros na comarca da Fonsagrada. Tiña 20 habitantes no ano 2010 segundo datos do Instituto Nacional de Estadística dos cales 11 eran homes e 9 eran mulleres.

## Lugares e parroquias 
### Lugares de San Pedro de Benquerenciao 
### Parroquias de Barreiros 
## Véxase tamén 
### Outros artigos 
* Lugares de Barreiros
David Pobra

**David Pérez González**, nado na Pobra do Caramiñal o 14 de febreiro de 1981, é un escritor galego.

## Traxectoria 
Licenciado en Filoloxía galega e Filoloxía hispánica na Universidade de Santiago de Compostela, e cun Diploma de Estudos Avanzados no departamento de Teoría da Literatura e Literatura Comparada. Na actualidade exerce como profesor de lingua e literatura no ensino secundario. Exerceu tamén como lector de lingua galega na Universidade de Granada. Traballou eventualmente en diversas montaxes de teatro. Publicou artigos xornalísticos e recensións críticas en *Vieiros* e *Grial*. Formou parte do consello de redacción da revista *Dorna*, e foi membro da editorial alternativa Estaleiro Editora.

## Obras 
### Poesía 
* *Poesía primeira de amor desamor e arrefriado*, 2009, Xunta de Galicia.

### Narrativa 
* *Liña azul*, 2014, Xerais.
* *Línea azul*, 2016, Pulp Books.

### Obras colectivas 
* *Contos en Viana*, 2003, Xunta de Galicia e Concello da Pobra.
* *Letra en Obras*, 2011, Letra en Obras. Edición de libre descarga en Internet.
* *Vivir un soño repetido. Homenaxe a Lois Pereiro*, 2011, Asociación de Escritores en Lingua Galega, libro electrónico.

## Premios 
* Gañador no Certame *GZ Crea* de poesía no 2008, por *Poesía primeira de amor desamor e arrefriado*.
* Gañador do Certame *Xuventude Crea* de poesía no 2009, por *Poesía segunda de amor desamor e sinusite*.
* Gañador do Certame de novela curta *Cidade Centenaria de Ribeira* no 2013, por *Liña azul*.
A Abelleira, Furís, Castroverde

**A Abelleira** é un lugar pertencente a parroquia de Furís, no concello de Castroverde. No ano 2010 tiña 16 habitantes (9 homes e 7 mulleres) segundo o INE.

## Lugares e parroquias 
### Lugares de Furís 
### Parroquias de Castroverde
Meat Loaf

**Marvin Lee Aday**, coñecido como **Meat Loaf**, nado o 27 de setembro de 1947 en Dallas e finado o 20 de xaneiro de 2022 en Nashville, foi un actor e cantante de rock estadounidense. Tamén baixo o nome de Meat Loaf coñeceuse a banda que lideraba e da que era vocalista. Foi coñecido polo seu álbum *Bat out of Hell* e por moitas cancións pertencentes a bandas sonoras de filmes.

## Notas 
## Véxase tamén 
### Ligazóns externas 
* Páxina web oficial 
*
Bobby Sands

**Robert George Sands**, en irlandés **Roibeárd Gearóid Ó Seachnasaigh**, coñecido popularmente como **Bobby Sands**, nado en Irlanda do Norte o 9 de marzo de 1954 e finado o 5 de maio de 1981, foi membro da IRA Provisional (Exército Republicano Irlandés Provisional) e do Parlamento Británico, finado durante as folgas de fame de 1981 na prisión de Maze (coñecida como Long Kesh). Foi o principal líder da IRA durante a folga de fame, na que os republicanos irlandeses protestaban contra a retirada do status de Categoría Especial (similar ao de prisioneiros de guerra) aos membros de organizacións paramilitares nacionalistas irlandesas. No transcurso da folga, Sands conseguiu ser elixido membro do Parlamento Británico. A súa morte provocou a incorporación de novos recrutas ás filas do IRA e un rexurdir da actividade paramilitar da organización. A folga chamou a atención mundial dos medios de comunicación cara ao conflito irlandés.

## Véxase tamén 
### Ligazóns externas 
* Bobby Sands Trust
Lealismo do Ulster

miniatura|dereita
**Lealismo do Ulster** refírese a unha ideoloxía que se opón á unificación da illa de Irlanda nun só estado. Os seguidores do lealismo son case todos protestantes nativos de Irlanda do Norte, rexión constituída por seis condados da provincia histórica irlandesa do Ulster. Segundo algunhas fontes, o lealismo é un parte dunha ideoloxía maior, o unionismo, coa distinción de que se trata dun fenómeno político prevalente nas clases obreiras e que pretende utilizar métodos máis violentos para lograr os mesmos fins que o anterior. Outros analistas din que a diferenza non é tan sinxela, posto que o lealismo expresaría o desexo dos protestantes do Ulster de formar unha patria independente, sen unirse a Irlanda, nin a Gran Bretaña.

## Véxase tamén 
### Ligazóns externas 
* Loyalist, Unionist and Protestant Resources
La Goulette

miniatura|250px|A Goleta en 2008.
miniatura|250px|La Goulette, Tunis, en 2004.
**La Goulette** en francés, حلق الوادي‎, **Halq al Wadi** en árabe, é o porto da cidade de Tunes, capital de Tunisia, situada a uns dez quilómetros ao suroeste, e durante séculos o principal porto do país.

Ten unha poboación de 28 407 habitantes (2004), é a cabeza dunha conurbación formada pola La Goulette, Kheireddine e Le Kram, tres cidades continuas que van desde o porto cara ao norte até as denominadas Portas Púnicas, que levan a Cartago.
 
## Etimoloxía 
O nome da cidade deriva do nome árabe *Halq al-Wādī* que significa *gola do río*, a través da súa tradución italiana *La Goletta*. Unha gola é unha *canle por onde entran os buques en certos portos*, e fai referencia á canle de 28 metros de longo que comunica o lago de Tunes co mar aberto onde está situada a cidade.

## Historia 
miniatura|esquerda|250px|Plano da fortaleza *da Carraca* no século XVI‎Debido á súa situación xeográfica, A Goleta xogou ao longo dos séculos un papel militar importante. Ocupada polos turcos, foi conquistada en 1535 polo exército de Carlos I de España na chamada *La Jornada de Túnez* (Batalla de Tunes). A fortaleza da Carraca, que aínda existe hoxe en día, foi construída polos españois en tempos de Filipe II de España e ampliada pouco despois polos turcos, que reconquistaron a cidade en 1574.

O seu maior desenvolvemento produciuse desde mediados do século XVIII, como barrio, por extensión, da capital, coa chegada, primeiro modesta, de inmigrantes de Malta e Sicilia atraídos polas oportunidades de traballo no porto. dereita|200px|miniatura|Plano da Goleta en 1942
En 1868 fírmase o *Tratado da Goleta* entre Tunes e Italia, e a partir de entón a inmigración italiana faise masiva, cambiando a fisionomía da cidade.

En poucos anos os italianos son maioría na cidade formando o barrio da *Pequena Sicilia*. Nun principio a poboación italiana viviu na indixencia, pero pouco a pouco as súas condicións foron mellorando, fundando unha Cámara de Comercio (1884), a Banca Siciliana, o xornal ''L'Unione* e outras institucións culturais e asistenciais (teatros, cines, escolas, hospitais) dirixidas aos italianos.

En 1964, cando o presidente Habib Bourguiba ordena a incautación dos bens dos estranxeiros, os italianos emprenden o camiño do exilio. Como só tiñan documentos franceses, non tiveron outra elección que a de buscar unha nova vida en Francia, onde se sumaron aos *pés negros* procedentes de Alxer.

Ao principio porto comercial, pesqueiro, de recreo e de turismo, non lle quedan hoxe máis que funcións de porto pesqueiro e de porto para os cruceiros turísticos.

Na actualidade o porto de Rades cumpre as funcións de porto mercante. Na Goleta quedan os seus famosos restaurantes de peixes e a súa longa praia, o que a fai dela un destino favorito para as vacacións dos tunesinos.

## Notas 
## Véxase tamén 
### Bibliografía 
* 
### Ligazóns externas 
* Imaxes da Goleta, con breves explicacións .
* Web da *Oficina da Mariña Mercante e Portos* .
* Agostino Spataro, "Quando i clandestini siciliani sbarcavano in Tunisia", *La Repubblica (Palermo)'', 28 de xuño de 2003 .
El Reno Renardo

**El Reno Renardo** é un grupo de orixe vasca de heavy metal humorístico ou freak metal en lingua castelá, fundado en 2006 polos membros de Valhalla, Jevo, Mikel e Iván Corcuera. A maior parte das cancións de El Reno Renardo narran situacións cotiás en clave de humor. Con todo, e sobre todo a partir do segundo disco, moitas delas teñen como obxectivo a denuncia ou a crítica social. Moitas das cancións deste grupo son adaptacións de temas famosos doutros grupos de pop, rock, metal etc., ás que se lles modificou a letra. Outras, porén, son totalmente orixinais (tanto a letra como a música).

O grupo non comercializa as súas cancións, senón que as distribúe de balde mediante a súa páxina web. Ademais, o grupo compaxina o labor musical coa creación esporádica de videoclips para os seus temas máis famosos.

## Véxase tamén 
### Ligazóns externas 
* Páxina Oficial
Georgie Dann

**George Mayer Dahan,** coñecido como **Georgie Dann**, nado en París (Francia) o 14 de xaneiro de 1940 e finado en Majadahonda (Comunidade de Madrid) o 3 de novembro de 2021, foi un cantante francés mais residente en España.

## Traxectoria 
Georgie Dann naceu no seo dunha familia de músicos e artistas, tendo formación musical na súa infancia. Estudou 9 anos no conservatorio de París

Desenvolveu a súa traxectoria artística inicialmente en Francia, onde formou parte de grupos de pop. Chegou en 1965 a España

Residente en Madrid, en 1974 contraeu matrimonio coa española Emy, con quen tivo tres fillos, nados en Madrid. Inicialmente, a súa esposa bailaba nos seus espectáculos.

## Discografía 
* *La contraprotesta* (1967)
* *Casatschok* (1969)
* *El dinosaurio* (1972)
* *El bimbó* (1975)
* *Campesino* (1976)
* *Mi cafetal* (1977)
* *A todo ritmo* (1983)
* *Arrasando* (1984)
* *El africano* (1985)
* *Macumba* (1986)
* *El negro no puede...* (1987)
* *El chiringuito* (1988)
* *Enrollate* (1990)
* *El veraneo* (1993)
* *Cachete, pechito y ombligo* (1996)
* *La duchita* (1998)
* *Vamos a la pista* (2003)
* *Dale, dale* (2004)
* *El rey del verano* (2007)
* *Los huevos* (2010)
* *La batidora* (2012)
* *La Cerveza* (2013)

## Cancións do verán de Georgie Dann 
* 1964 "Si yo canto"
* 1965 "Se acabó"
* 1966 "Ay mama Mallorca"
* 1967 "El mundo es así"
* 1969 "Casatschok"
* 1970 "Santiago"
* 1972 "El Dinosaurio"
* 1974 "La rana"
* 1975 "El Bimbó"
* 1975 "Campesino"
* 1976 "Paloma blanca" (George Baker Selection)
* 1977 "Mi cafetal"
* 1977 "Eres como una paloma"
* 1980 "Moscou"
* 1980 "El jardín de Alá"
* 1982 "Koumbó"
* 1983 "Carnaval, Carnaval"
* 1985 "El africano"
* 1986 "Macumba"
* 1987 "El negro no puede..."
* 1988 "El chiringuito"
* 1994 "La Barbacoa"
* 2003 "Vamos a la Pista"
* 2004 "Dale-Dale"
* 2007 "Mecagüentó"
* 2010 "La gallina cha-cha-cha"
* 2011 "El veranito"
* 2012 "A viajar"
* 2013 "La Cerveza"
*2017 "Que viva el vino"

## Outras cancións de Georgie dann 
* 1985 Tahiti
* 1985 Es Karneval
* 1985 Llevame Ala costa del Sol
* ??? La Orca
* ??? Simangue
* 1985 Levanta la Moral

## Notas 
## Véxase tamén 
### Ligazóns externas 
* Web Oficial
Fine Gael

O **Fine Gael** (en galego *Familia* ou *Tribo dos Irlandeses*) é un partido político da República de Irlanda de ideoloxía demócrata cristiá e conservadora. Foi fundado o 3 de setembro de 1933 como fusión do seu partido predecesor, o Cumann na nGaedhael, o National Centre Party e os Blueshirts. Actualmente é o partido con maior representación parlamentaria no Dáil Éireann e no Seanad Éireann e goberna en coalición co Partido Laborista.
Xoán Manuel Carreira

**Xoán Manuel Carreira Antelo**, nado en Noia en 1954, é un musicólogo galego.

## Traxectoria
Membro de diversos equipos de expertos e asociacións científicas internacionais, participou en congresos de musicoloxía celebrados en varios países. Colabora nas principais obras de referencia nesta materia, así como na *Revista de Musicología* (1989-1996), e, como fundador e conselleiro de redacción de *Cairon. Revista de Ciencias de la Danza*. Dende 2000 é o editor do diario dixital Mundoclasico.

## Obra en galego
### Ensaio
* *Gregorio Baudot e a sociedade musical da época*. 1985, Santiago de Compostela, Xunta de Galicia, * Entregas de comunicación cultural *nº 20
* *Os vilancicos galegos na liturxia de nadal nas eirexas ibéricas e americanas nos séculos XVI ao XVIII*, 1987, Cadernos da Escola Dramática Galega.
**Ludwig van Beethoven. As [8+1] Sinfonías*, 2008, Consorcio para a Promoción da Música (Tradución de Roxelio Xabier García Romero).

### Obras colectivas
**150 anos de música galega*, 1979, Xunta de Galicia. Con Manuel Balboa.  
* *Ultreya! Unha ópera galega para estrear en Madrid*. 1984, A Coruña, *Revista Monográfica de Cultura nº 1*, "Armando Cotarelo Valledor" 
**Ángel Brage: memoria musical dun século*, 1993, Consorcio da Cidade de Santiago. Con Carlos Magán.
**A música profana en Galicia na Restauración*, 1998, Xunta de Galicia.

## Obra en castelán
### Ensaio
**Ludwig van Beethoven. Las [8+1] Sinfonías*, 2008, Consorcio para a Promoción da Música.

### Obras colectivas 
* *Interferencias sobre Carlos López-García*. 1988, Anuario Brigantino, pp.&nbsp;191–214

## Obra en inglés
### Obras colectivas
**The Origins of the Bolero School*, 1993, A Capella Books: New Jersey, (Studies in Dance History) Vol 4 no.1. Con Javier Suárez-Pajares.
* *The music in Spain during Eighteenth Century*, 1994, Cambridge Un. Press. [Temática: a presenza de compañías de ópera italianas en teatros de localidades periféricas como Cádiz, Ferrol e Porto.]

## Notas
## Véxase tamén
### Ligazóns externas
*Biografía do autor en Mundoclasico.
Chris Hemsworth

**Chris Hemsworth**, nado en Melbourne o 11 de agosto de 1983 é un actor australiano de cine e televisión. É coñecido por interpretar a Kim Hyde na serie de televisión australiana *Home and Away* (2004) e a Thor nos filmes *Thor* (2011), *The Avengers* (2012), *Thor: The Dark World* (2013) e *Avengers: Age of Ultron* (2015). Tamén apareceu noutros filmes como *Star Trek* (2009), *A Perfect Getaway* (2009), *The Cabin in the Woods* (2012), *Snow White and the Huntsman* (2012), *Red Dawn* (2012) e *Rush* (2013). No 2015 protagonizou *No corazón do mar*, baseado no libro homónimo de Nathaniel Philbrick.

É irmán dos tamén actores Liam Hemsworth e Luke Hemsworth.

## Filmografía 
miniatura|Hemsworth nunha conferencia de prensa de *Thor*, en abril de 2011.
### Cine 
### Televisión 
### Videoxogos 
## Galardóns e nomeamentos 
## Notas 
## Véxase tamén
Ashbourne

**Ashbourne** (en irlandés **Cill Dhéagláin**, que significa *Igrexa de Déaglán*), historicamente coñecido como *Killeglan* ou *Kildeglan*, é unha localidade irlandesa localizada no Condado de Meath, na provincia de Leinster.
Kevin Bacon

**Kevin Norwood Bacon**, nado o 8 de xullo de 1958 en Filadelfia (Pensilvania), é un actor estadounidense de cinema e teatro. Entre os seus filmes máis importantes están *Animal House*, *Diner*, *Footloose*, *Flatliners*, *Wild Things*, *Algúns homes bos*, *Apollo 13*, *Mystic River*, *The Woodsman*, *Trapped*, *Death Sentence*, *Amor estúpido e tolo* e *X-Men: First Class*.

## Filmografía 
### Cine 
### Televisión 
## Véxase tamén
Armon Johnson

**Armon Deshawn Johnson**, nado o 23 de febreiro de 1989 en Chicago, Illinois, é un ex xogador americano de baloncesto profesional.

## NBA 
Johnson foi elixido na 34ª posición do Draft da NBA de 2010 polos Portland Trail Blazers. Asinou o seu contrato cos Blazers en agosto dese mesmo ano. O 28 de xaneiro de 2011 foi asignado aos Idaho Stampede da NBA Development League. Foi chamado de volta o 22 de febreiro de 2011, e asignado de novo o 4 de xaneiro de 2012. O 27 de febreiro de 2012, foi cortado polos Blazers. Despois asinou un contrato de dez días cos New Jersey Nets o 9 de abril de 2012.

O 29 de setembro de 2012, Johnson asinou cos Orlando Magic, pero foi cortado o 23 de outubro de 2012.

## Notas 
## Véxase tamén 
### Ligazóns externas 
* Estatísticas en Basketball-Reference.com
Magnum Rolle

**Magnum Rolle**, nado o 23 de febreiro de 1986 en Freeport, Bahamas, é un ex xogador bahamés de baloncesto profesional.

## NBA 
Foi elixido na 51ª posición do Draft da NBA de 2010 polos Oklahoma City Thunder, e foi traspasado despois aos Indiana Pacers a cambio de Ryan Reid, a 57ª elección. Os Pacers prescindiron de Rolle o 25 de outubro de 2010, e foi elixido na 3ª posición do Draft da NBA Development League polos Maine Red Claws. Xogou dous partidos con Maine, e lesionouse, o que fixo que os Red Claws o despediran. Neste tempo en Maine, acadou 14.1 puntos, 5.1 rebotes e 1.5 roubos por partido.

O 11 de abril de 2011 asinou polos Atlanta Hawks. O 23 de decembro foi cortado polos Hawks.

## Notas 
## Véxase tamén 
### Ligazóns externas 
* Estatísticas en Basketball-Reference.com
Michael Fassbender

**Michael Fassbender**, nado o 2 de abril de 1977 en Heidelberg, é un actor coñecido por interpretar a "Lt. Archie Hicox" no filme de Quentin Tarantino *Inglourious Basterds* (2009) e Magneto en *X-Men: First Class*. Tamén participou na serie de televisión *Hex* (2011), a miniserie *Band of Brothers*, no filme *300* de Zack Snyder (2007), e o filme gañador dun premio BAFTA no 2008 *Hunger*.

## Traxectoria 
Fassenbender naceu en Heidelberg, Alemaña. De nai irlandesa e pai alemán, mudáronse a Killarney, Condado de Kerry, Irlanda, cando tiña dous anos de idade. Tamén toca a guitarra, o piano e o acordeón. Fala alemán fluidamente e ten a súa propia compañía chamada Peanut Productions.

## Premios e Nomeamentos 
* Mellor actor por *Hunger* - Chicago International Film Festival 2008 Silver Hugo - Gañador
* Mellor actor por *Hunger*- London Critics Circle Film Awards 2009 - Gañador
* Mellor actor secundario en televisión por ''The Devil's Whore* - IFTA 2009 - Nomeado
* Mellor actor por *Hunger* - IFTA 2009 - Gañador
* Mellor actor por *Hunger* - BIFA 2009 - Gañador

## Filmografía 
[miniatura|220px|Fassbender (dereita), [Josh Brolin e Megan Fox promovendo o filme *Jonah Hex'' no San Diego Comic-Con International no 2009.]]

## Véxase tamén 
### Ligazóns externas 
* Ficha na IMDb 
* Locate TV 
* LucyWho.com  
* Celebrity Mania 
* Michael Fassbender Online  
* The Actors Compendium  
* Fassinating Fassbender 
* Fearnet.com 
* Páxina Oficial  e
Ralph Fiennes

**Ralph Nathaniel Twisleton-Wykeham-Fiennes**, nado en Suffolk (Inglaterra) o 22 de decembro de 1962 é un actor británico.

Apareceu en filmes como *O paciente inglés*, *In Bruges*, *The Constant Gardener*, *Strange Days* ou *Sucedeu en Manhattan* e foi nomeado dúas veces ao Oscar.

## Traxectoria 
Fillo do fotógrafo e agricultor Mark Fiennes (1933-2004) e da escritora Jennifer Lash (1938-1993), Ralph é o máis vello dun total de seis fillos do matrimonio. Entre eles están o actor Joseph Fiennes e a directora Martha Fiennes, que dirixiu unha película baseada na novela do ruso Aleksandr Pushkin na que actuou o propio Ralph e que se titulou Onegin.miniatura|dereita|Fiennes en 2006.

## Filmografía 
## Véxase tamén 
### Ligazóns externas 
* Ficha na IMDb
Alejandro Navajas

**Alejandro Navajas Garrido**, coñecido como **Ale Navajas**, nado o 6 de outubro de 1986 en Málaga, é un xogador profesional español de baloncesto. Actualmente xoga para o Club Baloncesto Breogán de Lugo, no que se desempeña na posición de ala-pivote cunha alzada de 2,01 metros.

## Traxectoria deportiva 
*20px|border|LEB Unicaja S.D./Coín (EBA, 2004-2007)
*20px|border|LEB Clínicas Rincón (LEB, 2007-2009)
*20px|border|ACB Unicaja Málaga (ACB, 2009)
*20px|border|LEB Palencia Basket (LEB, 2009-2010)
*20px|border|LEB Breogán (2011-2013)
*20px|border|España Navarra (2013-2014)<
*20px|border|España Lucentum Alicante (2014-2015)
*20px|border|LEB Marín Peixegalego (2015-2016)
*20px|border|BBL Worcester Wolves (2016-2018)
*20px|border|NM1 Lourdes (2011-2013)

## Véxase tamén 
### Ligazóns externas 
* Ficha en acb.com
Arthur Cravan

[miniatura|200px|dereita|Retrato de Arthur Cravan, por [Jean-Paul-Louis Lespoir.]]
**Fabien Avenarius Lloyd**, nado en Lausana o 22 de maio de 1887 e finado no golfo de México en 1918, máis coñecido co pseudónimo de **Arthur Cravan**, foi un boxeador e escritor francés.

## Traxectoria 
Era fillo de Otho Holland Lloyd, que á súa vez era cuñado de Oscar Wilde, tras casar este en 1884 con Constance Mary Lloyd.

Entre 1912 e 1915 editou e redactou en París a revista *Maintenant*, da que saíron cinco números. A publicación prefigurou a aparición inminente do movemento vangardista do dadaísmo. Nela había oco para a crítica literaria e artística, xunto a excentricidades e provocacións de todo tipo. Así, nunha ocasión anunciou que se suicidaría en público, o que concentrou a numerosos curiosos, aos que, despois de acusalos de *voyeuristas*, deu unha conferencia detallada sobre a entropía. Había tamén críticas que caían na descualificación, como á pintora Marie Laurencin, parella de Guillaume Apollinaire.

En 1915, fuxindo da primeira guerra mundial, abandonou Francia e refuxiouse en Barcelona, onde volveu exercer de boxeador e montou unha academia. Organizou un combate con Jack Johnson, campión do mundo naquel momento, que o deixou KO no sexto asalto. Se ben Johnson levou o peso do combate desde o comezo, aguantou até o sexto asalto para tombar o poeta porque asinara un contrato para a filmación do combate, estipulando unha duración mínima.

Despois Cravan embarcouse cara a Nova York, onde coñeceu a personalidades como a poeta Mina Loy, coa que tivo unha intensa relación. Ela comezou a novela *Colossus* tomándoo como modelo, pero deixouna inacabada.

Arthur Cravan desapareceu en 1918 no golfo de México, durante unha travesía polo océano Atlántico, pero o seu corpo nunca foi encontrado.

## Obra 
* *Oeuvres* (éditions Gérard Lebovici, 1987).
* ''J'étais cigare*: *Maintenant* con *Fragments* e unha carta. Eric Losfeld, París, 1971
* Revista *Maintenant'': números 1 (abril 1912), 2 (xullo 1913), 3 ("Oscar Wilde est vivant!", outubro-novembro 1913), 4 ("L'Exposition des Indépendants", marzo-abril 1914) e 5 ("Poète et boxeur ou l'Âme au vingtième siècle", marzo-abril 1915).

## Notas
Neoestoicismo

O **neoestoicismo** foi un movemento filosófico nado no século XVI que unía na súa concepción elementos do estoicismo e do cristianismo.

## Traxectoria 
Foi fundado polo humanista belga Justus Lipsius, quen en 1584 publicou o seu famoso diálogo *De constantia* onde sentou as bases do neoestoicismo. Máis tarde desenvolveu máis a súa teoría nos tratados *Manductio ad stoicam philosophiam* (Introdución á filosofía estoica), *Physiologia stoicorum* (Física do estoicismo) e *Ethica* (Ética).

O neoestoicismo é unha filosofía práctica que sostén que a norma básica da vida debería ser que o ser humano non pode ceder ante a paixón terreal senón someterse aos ditados de Deus. Os neoestoicistas distinguen entre catro paixóns estoicas: gula, alegría, medo e dor.

Francisco de Quevedo foi se cadra o maior representante desta movemento en España.

## Véxase tamén 
### Ligazóns externas 
* "Lipsius", *Internet Encyclopedia of Philosophy* 
* Primeiro libro de *De constantia* 
* The Segundo libro de *De constantia*
Torre de Cárdenas

A **torre de Cárdenas** é unha estrutura militar tipo torre costeira que se atopa situada nos arredores da cidade de Almería, no linde co municipio veciño de Huércal de Almería, no costa leste de Andalucía. Foi construída no século XVI e atópase en bo estado de conservación, tras unha restauración. Dá nome ao barrio almeriense e ao hospital do Servizo Andaluz de Saúde do mesmo nome. Aparece reflectida no escudo do municipio de Huércal de Almería.

## Véxase tamén 
### Bibliografía 
* Varios autores. *Castillos de España (volume I)*, Editorial Everest, S.A., León, 1997, 80 pp.
Edward Wilmot Blyden

**Edward Wilmot Blyden**, nado en Saint Thomas (Illas Virxes Estadounidenses) o 3 de agosto de 1832 e finado en Serra Leoa o 7 de febreiro de 1912, foi un profesor e estadista, está considerado como o principal precursor do panafricanismo e unha das influencias do coñecido como nacionalismo negro. En 1850 trasladouse a Estados Unidos onde entrou na universidade, da que foi posteriormente expulsado debido á súa raza. En 1851 trasladouse a Liberia, onde en 1885 foi candidato a presidente. Posteriormente trasladouse a Serra Leoa, onde morreu en 1912.

## Véxase tamén 
### Ligazóns externas 
* ''Carta do Presidente: a responsabilidade colectiva de tódolos africanos
Nacionalismo negro

miniatura|dereita|Garvey, un dos seus ideólogos.
O **nacionalismo negro** é un movemento político e social xurdido en oposición ao multiculturalismo e que busca a creación unha nación de raza negra.

## Historia e características 
Comezou a mediados do século XIX e que adquiriu singular forza nos anos 1960 e principios dos 70, principalmente entre os afroamericanos dos Estados Unidos.

Os comezos do movemento de masas adoitan situarse na Asociación Universal de Desenvolvemento Negro e a Liga de Comunidades Africanas de Marcus Garvey, nos anos 1920, quen á súa vez fora influenciado por Martin Delany, Henry Sylvestre-Williams e Edward Wilmot Blyden.

O nacionalismo negro promove o mantemento da identidade afroamericana, recoñecendo as orixes como pobo de orixe africana. Algúns das súas lemas son *Poder negro* ou '*O negro é belo*.

Algunhas personalidades asociadas coa consigna foron Malcolm X, as Panteras Negras e a Black Liberation Army.

## Véxase tamén 
### Outros artigos 
* Panafricanismo
Panafricanismo

O **panafricanismo** é un movemento político, filosófico e social que promove o irmandamento africano, a defensa dos dereitos das persoas africanas e a unidade de África baixo un único Estado soberano, para todos os africanos, tanto de África como das diásporas africanas.

A teoría panafricanista foi elaborada principalmente por africanos da diáspora americana descendentes de persoas escravizadas e africanos nados en África a partir de mediados do século XX, como William Edward Burghardt Du Bois ou Marcus Garvey entre outros, e posteriormente levada á area política por africanos nados en solo africano como Kwame Nkrumah, que foi presidente de Ghana entre 1960 e 1966.miniatura|Bandeira panafricana.|centro
## Véxase tamén 
### Ligazóns externas 
*Pan African: Information 
*African Union
Justus Lipsius

**Joest Lips** ou **Justus Lipsius**, nado en Overijse (Ducado de Brabante) o 18 de outubro de 1547 e finado en Leuven o 23 de marzo de 1606, foi un filólogo e humanista dos Países Baixos, na parte que hoxe se corresponde con Bélxica. É un dos eruditos máis famosos do século XVI, do que se puido dicir que canda Joseph Justus Scaliger e Isaac Casaubon formou un triunvirato literario.

Estudou nos xesuítas de Colonia, quen o afianzaron na súa extraordinaria afección á literatura clásica latina e grega. En 1579 comezou a ensinar historia na acabada de crear Universidade de Leiden. Ao final da súa vida foi profesor de latín na Universidade de Lovaina.

Lipsius ensinou nas universidades de Jena, Leiden e Lovaina e foi o autor dunha serie de obras que pretendían recuperar a antiga corrente filosófica coñecida como estoicismo nunha forma que fose compatíbel co cristianismo tomando como modelo de partida a obra do filósofo Séneca. A máis importante de ditas obras foi *De constantia*.
A súa nova forma de estoicismo influíu nun gran número dos seus contemporáneos intelectuais e posteriores, como Francisco de Quevedo, dando lugar ao movemento coñecido como neoestoicismo.

## Obras en latín 
* *Hortorum lib. IV. Cum Disputatione de cultura hortensi. Joan. Meursii fil. Arboretum sacrum. Angeli Politiani Rusticus. Adhaec Lipsii Leges hortenses et Lazari Bonamici carmen De vita rustica*, Éd. René Rapin, Ultrajecti, Apud J. Ribbium, 1672
* *I. Lipsi Satvrnalivm sermonvm libri dvo, qui de gladiatoribus*, Lvgdvni Batavorvm, Ex officina Plantiniana, apud Franciscum Raphelengium, 1590
* *Iusti Lipsi Politicorum sive Civilis Doctrinae Libri Sex (Quid ad Principatum maxime Spectant)*, Lugduni, In Officina HVG. A Porta, Apud Fratres de Babiano, 1592
* *Iusti Lipsi Epistolae Pars III, 1588–1590* Eas ediderunt, adnotatione critica instruxerunt, notisque illustrarunt Sylvette Sué & Hugo Peeters, Brussel, Koninklijke Academie voor wetenschappen, letteren en schone kunsten van België, 1987
* *Iusti Lipsi Epistolae* quam curavit edendam Jeanine De Landtsheer, Brussel, Koninklijke Academie voor wetenschappen, letteren en schone kunsten van België, 1994
* *Iusti Lipsi saturnalium sermonum libri duo, qui De gladiatoribus*, Antverpiae, Ex officina Plantiniana, apud Ioannem Moretum, 1604, 1598
* *Iusti Lipsis Epistolae Pars XIII, 1600*, Brussel, Koninklijke Vlaamse Academie van België voor wetenschappen en kunsten, 2000
* *De amphitheatro liber: in quo forma ipsa loci expressa, et ratio spectandi, cum aeneis figuris*, Lugduni, Batavorum, Ex officina Christophori Plantini, 1584
* *Justi Lipsi de amphitheatris quae extra Romam libellus: in quo formae eorum aliquot & typi*, Antverpiae, apud Ch. Plantinum, 1584
* *Iusti Lipsi Saturnalium sermonum libri duo: qui de gladiatoribus*, Éd. Jan Moretus, Antverpiae, ex officina Plantiniana, apud Ioannem Moretum, 1604
* *Iusti Lipsi de Cruce: ad sacram profanamque historiam utiles*, Éd. Jan Moretus, Antverpiae, ex officina Plantiniana, apud Ioannem Moretum, 1593

## Véxase tamén
Sam Worthington

**Samuel Henry J. "Sam" Worthington** nado o 2 de agosto de 1976 en Godalming, Surrey, é un actor australiano nado en Inglaterra. Despois de máis dunha década traballando na televisión australiana, Worthington acadou a fama Hollywood nos seus papeis de Marcus Wright en *Terminator Salvation* (2009), Jake Sully no filme de James Cameron *Avatar* (2009), e Perseo en *Furia de titáns* (2010).

## Filmografía 
### Cinema 
### Televisión 
### Videoxogos 
### Guionista 
## Véxase tamén 
### Ligazóns externas 
* ArtistDirect.com Video Interview – Clash Of the Titans
Estadio Municipal Los Arcos

O **Estadio Municipal Los Arcos** é un estadio de fútbol, situado na cidade valenciana de Orihuela, provincia de Alacant. O seu equipo titular é o Orihuela Club de Fútbol, que milita actualmente en Segunda División B.

Foi inaugurado o 13 de maio de 1945 cun partido entre o Orihuela Deportiva e o CD Torrevejense, que acabou cun resultado de 5-1. En 1990, coincidindo co ascenso do Orihuela Deportiva a Segunda División, tivo lugar a maior remodelación do estadio, coa construción das dúas bancadas superiores de preferencia.

## Véxase tamén 
### Outros artigos
* Orihuela Club de Fútbol
### Ligazóns externas 
* Estadio Los Arcos en orihuelacf.net
Estadio Alfredo di Stéfano

O **Estadio Alfredo di Stéfano** é un estadio de fútbol, situado na cidade de Madrid, en España. Adopta este nome en homenaxe a Alfredo di Stéfano, xogador do Real Madrid nos anos 1950 e 1960, e considerado un dos mellores xogadores da historia do fútbol mundial.

O estadio sitúase na Ciudad Real Madrid de Valdebebas, entre o recinto feiral de IFEMA e o aeroporto de Madrid-Barajas. O encontro inaugural disputouse ante o Stade de Reims nun partido que culminou con vitoria madridista por 6-1. O defensa madridista Sergio Ramos tivo a honra de marcar o primeiro gol.

Este recinto é a sede de todos os partidos oficiais do primeiro filial madridista, o Real Madrid Castilla.

## Datos de interese 
* **Capacidade:** 7.000 espectadores, cifra que ascenderá ata as 25.000 localidades cando culmine a cuarta fase. 
* **Zona de prensa:** inclúe dous sets de televisión, catro cabinas para comentaristas e dez cabinas de radio. Ademais hai 28 postos de prensa escrita e 32 de comentarista. 
* **Tecnoloxía:** Ten as súas propias UCI (Unidade de Control de Instalacións) e UCO (Unidade de Control Organizativo). Ademais, a produción de auga quente obtense por medio de paneis termosolares situados na cuberta do edificio e ten calefacción propia no terreo de xogo e acceso para persoas con mobilidade reducida.
* **Estacionamento:** Dispón de amplos aparcadoiros, con capacidade para máis de 800 vehículos, ademais dun aparcadoiro propio para autobuses e outro independente destinado para a afección visitante con capacidade para máis de 10 autobuses. 
* **Transporte máis próximo:** Metro: Campo de las Naciones. Autobús: 112, 122.

## Véxase tamén 
### Outros artigos 
* Real Madrid Castilla
Estadio Hermanos Antuña

O **Estadio Hermanos Antuña** é un estadio de fútbol, situado na cidade de Mieres, no Principado de Asturias. O seu equipo titular é o Caudal Deportivo de Mieres.

O estadio, inaugurado en 1951, é de carácter municipal, o terreo de xogo é de céspede artificial e as bancadas teñen capacidade para albergar a 3.200 espectadores.

## Véxase tamén 
### Outros artigos 
* Caudal Deportivo de Mieres
Keith Bogans

**Keith Ramon Bogans**, nado o 12 de maio de 1980 en Washington, D.C., é un xogador americano de baloncesto profesional que actualmente é axente libre.

## Traxectoria profesional 
miniatura|dereita|Bogans cos Magic.
### Orlando Magic 
Bogans foi elixido na 43ª posición do Draft da NBA de 2003 polos Milwaukee Bucks, pero foi traspasado o mesmo día do Draft aos Orlando Magic. Bogans xogou de titular na metade dos partidos na súa tempada coma rookie, acadando 6.8 puntos, 4.3 rebotes e 2.9 asistencias por partido.

### Charlotte Bobcats 
Os Magic decidiron traspasar a Bogans aos Charlotte Bobcats a cambio de Brandon Hunter o 1 de novembro de 2004. Bogans continuou medrando coma xogador para os Bobcats na tempada 2004-05, sendo titular en 42 de 76 partidos, e facendo 9.6 puntos por encontro.

### Houston Rockets 
O 9 de febreiro de 2006, Bogans foi traspasado aos Houston Rockets por Lonny Baxter. Coma curiosidade, Chuck Hayes e Gerald Fitch, antigos compañeiros de Bogans na Universidade de Kentucky, xunto a el mesmo, foron nalgún momento membros dos Rockets.

### Segundo ciclo en Orlando 
Bogans asinou de novo cos Magic en xullo de 2006 coma axente libre.

O 22 de novembro de 2008, Bogans, de titular no primeiro partido da tempada 2008-09, mancouse na súa man no partido contra os Houston Rockets. Perderíase entre 4-6 semanas de liga. e coma se esperaba, volveu o 5 de decembro contra os Oklahoma City Thunder, anotando 9 puntos en 26 minutos.

### Milwaukee Bucks e San Antonio Spurs 
O 5 de febreiro de 2009, Bogans foi traspasado aos Milwaukee Bucks a cambio de Tyronn Lue e diñeiro.

Bogans asinou polos San Antonio Spurs en setembro de 2009. Durante a tempada 2009-10 cos Spurs, Bogans anotou 17 puntos, a súa mellor marca da tempada contra os Minnesota Timberwolves o 13 de abril de 2010.

### Chicago Bulls 
Bogans fichou polos Chicago Bulls o 11 de agosto de 2010. Durante a tempada regular 2010-11, Bogans foi titular para os Bulls, e acadou 4.4 puntos, 1.8 rebotes e 1.2 asistencias.

O 15 de marzo de 2011, Bogans anotou 17 puntos, mellor marca da tempada, na vitoria contra os Washington Wizards para axudar aos Bulls a asegurar a primeira praza da Conferencia Leste. Bogans ademais anotou 15 puntos no quinto partido na primeira rolda dos Playoffs contra os Indiana Pacers, onde os Bulls conseguiron o seu pase á segunda rolda.

En decembro de 2011, foi cortado polos Bulls.

### New Jersey / Brooklyn Nets 
O 1 de febreiro de 2012, os New Jersey Nets ficharon a Bogans. Tras unha lesión contra os Detroit Pistons o 8 de febreiro, foi cortado polos Nets uns días máis tarde, pero asinou de novo con eles no verán de 2012.

### Boston Celtics 
Bogans foi renovado e traspasado ós Boston Celtics o 12 de xullo de 2013, como parte dun traspaso que mandou a Kevin Garnett e a Paul Pierce ós Nets.

## Notas 
## Véxase tamén 
### Ligazóns externas 
* Perfil en NBA.com 
* ClutchFans.net Perfil Keith Bogans  
* Biografía en Kentucky
Estadio Municipal Guillermo Amor

O **Estadio Municipal Guillermo Amor** é un estadio de fútbol, situado na cidade de Benidorm, na provincia de Alacant. O seu equipo titular é o Benidorm Club de Fútbol.

Inaugurado en 1968, o seu antigo nome era *Estadio Municipal de Foietes*, pero o seu nome foi cambiado en 2010 por Guillermo Amor, un dos deportistas máis famosos que naceu na cidade.

A instalación deportiva ten unha capacidade de 9.000 persoas e acolleu grandes concertos como: Bruce Springsteen, The Rolling Stones, Elton John, Andrés Calamaro ou Fito & Fitipaldis.

## Véxase tamén 
### Outros artigos 
* Benidorm Club de Fútbol
Carlos Pérez Alonso

**Carlos Pérez Alonso**, nado en Vigo o 1 de xuño de 1935, é un ex-atleta galego. Especializado en longas distancias, foi 15 veces campión de España e 12 de Galicia, e participou en tres Xogos Olímpicos: Roma 1960, México 1968 e Múnic 1972.

## Traxectoria 
Naceu na rúa Real de Vigo. Comezou na mocidade a practicar distintas especialidades deportivas: o tenis de mesa, o básquet, o balonmán e a vela. Como membro da Fronte de Xuventudes acudiu . En 1953 foi ao campionato de Europa, da daquela categoría escolar

En 1958 proclamouse por primeira vez campión de España, na proba de 10000 metros, título que revalidou nos dous anos seguintes, e tamén en 1968. En 1959 foi ademais campión de España de 5000 metros e de campo a través, revalidando este último título en 1960. Nos Xogos Mediterráneos de 1959 celebrados en Beirut, conseguiu unha medalla de bronce nos 5000 metros e un cuarto posto nos 10000. En setembro do ano seguinte participou nos seus primeiros Xogos Olímpicos, en Roma, disputando a proba de 10000 metros no Stadio Olimpico, e rematando na 25ª posición. Un mes despois participou en Chile nos Xogos Iberoamericanos, logrando no Estadio Nacional a medalla de bronce nos 10000.

En xuño de 1966 proclamouse en Sagunto campión de España de maratón, batendo ademais o récord de España cun tempo de 2h22. Isto permitiulle acudir ao Campionato de Europa celebrado en Budapest, onde volveu superar dita marca, quedando ás portas da medallas, na cuarta posición, só por detrás do británico Jim Hogan, o belga Aurèle Vandendriessche e o húngaro Gyula Tóth. Ese mesmo ano mellorou de novo a súa marca, na maratón de Fukuoka, deixándoa en 2h17. Proclamouse campión de España outras catro veces nos seguintes catro anos, mantendo o récord ata 1971, cando foi superado por Agustín Fernández. Con todo, volveu bater a marca en 1972 en Manchester, cun tempo de 2h16, récord que estivo vixente ata 1974.

En 1967, en Tunes, volveu lograr unha medalla de bronce nos Xogos Mediterráneos, esta vez en maratón. Ao ano seguinte disputou os seus segundos Xogos Olímpicos, por primeira vez na proba de maratón, pero non conseguiu chegar á meta situada no Estadio Olímpico de Cidade de México. Participou nos Campionatos de Europa de 1969 e 1971, pero sen achegarse aos postos de medalla. En 1972 disputou os seus terceiros Xogos Olímpicos, en Berlín, onde quedou no posto 50º na proba de maratón.

Foi ademais campión de España de Gran Fondo (30km) en tres ocasións (1966, 1968 e 1969) e ostenta dende 1969 os récords de España de 25000 metros e 30000 metros.

## Palmarés 
### Campionatos de España 
miniatura|240px|A cidade de Vigo ós seus atletas.

### Campionatos de Galicia 
## Vida persoal 
Fóra do deporte, Alonso traballou primeiro carrexando peixe na lonxa, despois foi representante de caramelos, e xa logo coa retirada deportiva foi profesor de educación física no Colexio Fogar San Roque até a súa xubilación.

Casou con Isolina Carrera, cantante.

## Notas 
## Véxase tamén 
### Ligazóns externas 
* Biografía  no sitio web oficial da Real Federación Española de Atletismo .
Javier Álvarez Salgado

**Javier Álvarez Salgado**, nado en Vigo o 20 de decembro de 1943, é un ex-atleta galego especialista en carreiras de fondo.

## Traxectoria 
miniatura|A cidade de Vigo ós seus atletas.
Pertenceu á sección de atletismo do Real Club Celta, e foi adestrado por Alfonso Ortega Casasnovas. Foi medalla de prata e bronce nos campionatos europeos e participou en dous Xogos Olímpicos: México 1968 e Múnic 1972, chegando a tres finais en 3.000 obstáculos e 5.000 e 10.0000 metro lisos.

Recibiu a insignia de ouro e brillantes do seu club, o Real Club Celta de Vigo.

Militante do PSdeG, foi concelleiro de deportes na corporación municipal viguesa.

## Véxase tamén 
### Bibliografía 
* 
* *Dicionario biográfico de Galicia*, Ir Indo Edicións, 2010-2011, Vigo.
January Jones

**January Kristen Jones**, nada o 5 de xaneiro de 1978 en Sioux Falls, Dacota do Sur, é unha actriz e antiga modelo de Abercrombie & Fitch.

## Traxectoria 
Actualmente está no elenco da serie drama *Mad Men* como a nova esposa e nai "Betty Draper", pero pode que sexa máis coñecida polo seu papel como "Cadence Flaherty" no filme *American Pie: The Wedding*. Jones tamén tivo papeis en *Anger Management*, *Love Actually* e *Dirty Dancing: Havana Nights*. No 2005, apareceu no filme *Three Burials of Melquiades Estrada* dirixido e protagonizado por Tommy Lee Jones e no 2006 interpretou o papel de "Carol Dawson", a muller do adestrador "William Dawson", en *We Are Marshall*.

Jones foi clasificada como número 82 na lista da revista Maxim entre as 100 mulleres máis atractivas do ano 2002. Tivo unha relación con Josh Groban (2003-2006) pero remataron por ficar separados.

## Filmografía 
## Véxase tamén 
### Ligazóns externas 
* Yahoo! Movies 
* Entrevista por Jack Nicholson 
* Páxina Oficial Mad Men
Bossaball

dereita|miniatura|Xogador colocado para un *smash*.
miniatura|Campo de bossaball.
O **bossaball** é un xogo de equipo desenvolvido con elementos de varios deportes: voleibol, fútbol e capoeira. Baseado nas regras do voleibol, xógase sobre unha superficie de colchóns inchables e camas elásticas, e permite maior número de toques e moita maior espectacularidade nos saltos.

Inventado en España polo empresario belga Filip Eyckmans en 2004, introduciuse por primeira vez nas praias españolas no verán de 2005.

## Regras de xogo 
No bossaball enfróntanse dous equipos separados por unha rede. Pódese xogar en equipos de tres, catro ou cinco xogadores.

O obxectivo é pasar a pelota por encima da rede e conseguir que a pelota toque o campo contrario. Cada equipo pode tocar o balón ata un máximo de oito veces dentro do seu propio campo, preparando o seu propio ataque antes de devolvelo alén da rede. O balón pode tocar calquera parte do corpo pero só unha vez coa man ou dúas veces consecutivas co pé ou a cabeza.

O campo está formado por colchóns inchables, e nas proximidades da rede sitúanse dúas camas elásticas. O xogador situado na cama elástica salta cara á posición idónea para lograr un *smash* espectacular.

Cando o balón toca o campo do adversario anótase un punto; tres puntos se o balón toca a cama elástica do rival. Se o balón impacta na *bossawall*, a zona vermella ao redor das camas elásticas, non se anota e o xogo continúa.

## Galería de imaxes 

Ficheiro:Bossaball-wiki-2.jpg|
Ficheiro:Bossaball-wiki-3.jpg|

## Véxase tamén 
### Ligazóns externas 
* Vídeo Oficial
* New official website
Fútbol feminino

[dereita|miniatura|Mural no campo da Reigosa, feudo do [PM Friol.]]
[dereita|miniatura|Final da Copa da UEFA Feminina [2005 en Potsdam.]]
miniatura|dereita|PM Friol - Málaga CF, Copa da Raíña 2023-24.
O **fútbol feminino** é o máis prominente deporte de equipo entre as mulleres en moitos países, sendo unha das poucas disciplinas deportivas con ligas profesionais neste ámbito.

## Historia 
A muller foi importante no desenvolvemento e evolución do fútbol ata os nosos días. As primeiras evidencias datan dos tempos da dinastía Han no que se xogaba unha variante antiga do xogo chamada Tsu Chu. Existen outros deportes que indican que no século XII, era usual que as mulleres xogasen xogos de pelota, especialmente en Francia e Escocia. En 1863, definíronse normas para evitar a violencia no xogo con tal de que fose socialmente aceptable para as mulleres. En 1892, na cidade de Glasgow, Escocia, rexistrouse o primeiro partido de fútbol entre mulleres.

O documento máis coñecido acerca dos comezos do fútbol feminino datan de 1894 cando Nettie Honeyball, unha activista dos dereitos da muller, fundou o primeiro club deportivo denominado *British Ladies Football Club*. Honeyball, convencida da súa causa declarou que con isto quería demostrar que a muller podía lograr emanciparse e ter un lugar importante na sociedade que por entón excluía a moitas mulleres.

A primeira guerra mundial foi clave na masificación do fútbol feminino en Inglaterra. Debido a que moitos homes saíron ao campo de batalla, a muller introduciuse masivamente na forza laboral. Moitas fábricas tiñan os seus propios equipos de fútbol que ata ese entón eran privilexio dos homes. O máis exitoso destes equipos foi o ''Dick, Kerr's Ladies* de Preston, Inglaterra. O devandito equipo foi exitoso, alcanzando resultados como o dun partido contra un equipo escocés no que gañaron por 22-0.

Con todo, ao fin da guerra, a FA non recoñeceu ao fútbol feminino a pesar do éxito de popularidade que alcanzou. Isto levou á formación da *English Ladies Football Association* cuxos inicios foron difíciles debido ao boicot da FA que os levou ata a xogar en canchas de rugby e a outras non afiliadas á FA.

Tras a Copa Mundial de Fútbol de 1966, o interese das afeccionadas creceu a tal punto que a FA decidiu reincorporalas en 1969 tras a creación da rama feminina da FA. En 1971, a UEFA encargou aos seus respectivos asociados a xestión e fomento do fútbol feminino feito que se consolidou nos seguintes anos. Así, países como Italia, Estados Unidos ou Xapón teñen ligas profesionais competitivas cuxa popularidade non envexa á alcanzada polas súas símiles masculinas.

O 23 de maio celébrase o *Día Internacional do Fútbol Feminino''.

## Notas 
## Véxase tamén 
### Ligazóns externas 
* Diario de fútbol feminino en España 
* International Women's Cup 
* Fútbol Feminino
Fútbol tenis

O **fútbol tenis** (da unión de fútbol e tenis) é un xogo ou exercicio deportivo que combina aspectos dos dous deportes que forman o seu nome.
miniatura

## Características 
Xógase cunha pelota de fútbol, utilizando calquera parte do corpo fóra das mans e brazos, do mesmo xeito que no fútbol. O xogo practícase nunha cancha de dimensións reducidas, cunha rede que divide en dúas o campo de xogo.

Existen dúas variantes principais; a individual, na que participa un xogador por cada lado, ou a colectiva, na que xeralmente participan dúas ou tres xogadores por equipo. Pódense realizar pases entre os compañeiros do equipo.

O obxectivo é pasar o balón ao área contraria ata que o rival non poida devolvelo correctamente, obtendo un punto favorable. O balón pode dar un bote no campo contrario antes de tocalo un xogador.

As regras son fixadas pola *Federación Internacional de Fútbol-Tenis (FIFTA)*, aínda que na práctica existen varias variantes, xa que o xogo é practicado principalmente de xeito informal ou como exercicio práctico en clubs de fútbol.

## Véxase tamén 
### Ligazóns externas 
*Federación Internacional de Fútbol tenis (FIFTA)